Diari Oficial de la Generalitat Valenciana


Sumari del DOGV 4194, del 20-02-2002 (2002/1673)

ORDRE d'11 de febrer de 2002, de la Conselleria d'Economia, Hisenda i Ocupació, per la qual s'amplia la possibilitat de subscriure els convenis de col·laboració previstos en l'Ordre de 21 de desembre de 2001, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i el procediment per a la concessió d'ajudes durant l'exercici de 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/02/11/(2)/dof/vci/html**

### Dades del document

Número de DOGV
:   4194

Data del DOGV
:   20-02-2002

Secció del DOGV
:   I. DISPOSICIONS GENERALS

Número del document
:   2002/1673


Data del document
:   11-02-2002

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * formació professional
    * suport econòmic
    * lluita contra l'atur
    * universitat

ORDRE d'11 de febrer de 2002, de la Conselleria d'Economia, Hisenda i Ocupació, per la qual s'amplia la possibilitat de subscriure els convenis de col·laboració previstos en l'Ordre de 21 de desembre de 2001, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i el procediment per a la concessió d'ajudes durant l'exercici de 2002. [2002/A1673]
  
L'Ordre de 21 de desembre de 2001, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.160, de data 3 de gener de 2002, determina el Programa de Formació Professional Ocupacional i regula el procediment per a la concessió d'ajudes durant l'exercici de 2002. En l'article 13 s'estableixen les distintes vies de programació mitjançant les quals les entitats beneficiàries podran sol·licitar les subvencions destinades al finançament de les accions formatives; una d'aquestes vies de programació és la de convenis de col·laboració.
  
En l'exercici 2001, dins del programa pressupostari 322.20, Formació Professional Ocupacional, hi havia una línia pressupostària les destinatàries de la qual eren les universitats valencianes, que es va gestionar mitjançant convenis de col·laboració amb les citades entitats amb uns resultats clarament satisfactoris en tots els aspectes, i en especial quant a la qualitat de la docència i a la implicació de les universitats en la formació ocupacional.
  
L'absència en el corrent exercici d'una línia pressupostària en el referit programa 322.20 semblant a l'existent en l'exercici 2001 no ha de ser obstacle per a repetir l'experiència quan totes les parts, universitats i Generalitat Valenciana, han fet constar el seu desig en aquest sentit.
  
Per això, es considera necessari incloure en la citada via 2 de programació, mitjançant convenis de col·laboració, com a beneficiàries, les universitats i altres entitats relacionades amb les universitats en l'objecte de les quals es troba la formació.
  
En virtut de les facultats que em confereix la Llei 5/1983, de 30 de desembre, de Govern Valencià, i el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
Dins de la via 2 de l'article 13 de l'Orde de 21 de desembre de 2001, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i es regula el procediment per a la concessió d'ajudes durant l'exercici de 2002, a més de les entitats que s'hi preveuen, podran així mateix subscriure convenis de col·laboració amb el Servei Valencià d'Ocupació i Formació, les universitats públiques de la Comunitat Valenciana, les entitats sense ànim de lucre legalment autoritzades per a impartir estudis universitaris, així com d'altres entitats sense ànim de lucre entre els fins de les quals es trobe la col·laboració entre la universitat i les empreses, sempre que es consideren oportuns i basats en les necessitats formatives detectades per la Direcció General de Formació i Qualificació Professional.
  
Tot això amb subjecció al que preveu l'ordre mencionada.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 de febrer de 2002
  
El conseller d'Economia, Hisenda i Ocupació,


Còpia Permalink ELI